cyanic-selkie/wikianc huggingface dataset:
איש הנצח (סרט, 1986)
עלילה
חייו החדשים של מקלאוד מופרעים על ידי הגעתו של דון חואן סאנצ'ז וילאלובוס רמירז, איש אלמוות ספרדי ממוצא מצרי שעוקב אחרי קורגן במטרה לעצור אותו. רמירז מתחיל לחנוך את מקלאוד ולהסביר לו את מהותם של אנשי הנצח וכיצד עליו להשתמש בכוחותיו במקביל לאימוני חרב. רמירז מסביר שבני אלמוות נולדים ללא הסבר או סיבה, ומיועדים להילחם אחד בשני עד שיוותר רק אחד. מלחמתם הסודית נערכת במקום ה"התכנסות", אזור גאוגרפי אחד, שכל אנשי הנצח נמשכים אליו באותו הזמן. בכל "התכנסות" הם נלחמים אחד בשני, (למעט ב"אדמה קדושה" בה הם נמנעים מלהילחם אחד בשני) וצוברים עוד כוח על חשבון יריבם. רמירז מסביר שאנשי הנצח ימשיכו להגיע להתכנסויות ולהילחם עד ששני האחרונים מבני מינם יישארו, ויילחמו את הקרב האחרון כדי לקבל את "הפרס" המסתורי, שהוא סך כל הכוח שצברו כל אנשי נצח לאורך השנים – "בסוף יוכל להיות רק אחד". מקלאוד לא מעוניין במלחמה או בפרס, הוא רק רוצה חיים שקטים ולהקים משפחה עם הת'ר. רמירז מסביר לו כי בני אלמוות אינם יכולים להביא ילדים לעולם, ושעליהם להבטיח שאנשים מרושעים כמו קורגן לא יזכו בפרס, אחרת האנושות תסבול נצח של חושך.
ויליאם דאגלס (צייר)
ביוגרפיה
ויליאם דאגלס, צאצא למשפחתו של דאגלס מגלנברבי, נולד בפיפשייר ב-14 באפריל 1780. הוא קיבל חינוך ליברלי, ומוקדם מאוד גילה התעניינות באמנויות יפות וליופי הטבע. הדבר הוביל לכך שהוא הוצב כחניך של החרט רוברט סקוט באדינבורו, ג'ון ברנט החרט היה אחד מחבריו-שוליותיו.
סיגיסוולד קאוקן
סיגיסוולד קאוקן (בפלמית: Sigiswald Kuijken, נולד ב-16 בפברואר 1944) הוא כנר, ויולן ומנצח הנודע בנגינה בכלים אותנטיים.
קריירה
חבר ב"רביעיית המיתרים קאוקן", שאותה ייסד ב-1986. בשנים האחרונות הופיע גם כמנצח על סימפוניות מן התקופה הרומנטית.
מנחם בן
ביוגרפיה
בן העיד כי ב-18 ביולי 1969 תוך כדי טריפ LSD הייתה לו ביחד עם המשורר דוד אבידן חוויה הלוצינטורית של "אושר בלתי רגיל". כפי שהתוודה לא פעם, חוויה זו השפיעה עד כדי כך על חייו ויצירתו השירית, שהחשיב אותה כמעין "לידה מחדש". בהמשך נעזר בהשפעת סמים כאלה בכתיבה היוצרת.
באוקטובר 2019 לקה באירוע מוחי. הוא נפטר ב-13 במרץ 2020, כשהוא בן 71. הלווייתו נערכה באותו יום בברקן.
כתיבה ופרסום
לציבור הרחב יותר הוא נודע עם פרסום רומן המכתבים החושפני "פלונטר", ובו סיפור גירושיו מנישואיו הראשונים. הספר, שכולו מכתבים שכתב לגרושתו, כפי שנכתבו במהלך 11 ימים, טיפס באפריל 1979 לראש רשימת רבי המכר.
במרץ 2009 השתתף בעונת ה-VIP של תוכנית המציאות "האח הגדול" והגיע למקום השלישי בתוכנית הגמר, לאחר חודש ימים בבית האח. התבטאויותיו והשקפותיו של בן עוררו את רוגזם של רוב המשתתפים בתוכנית, והוא זכה לתשומת לב ציבורית רבה שכללה תגובות מעורבות. סרט טלוויזיה מיוחד בשם "מי אתה מנחם בן?" שהוקרן ב"שידורי קשת" נעשה עליו בעקבות השתתפותו ב"אח הגדול". במהלך העונה הבאה הרגילה של "האח הגדול" בשנת 2010, הגיש את התוכנית "שלום האח הגדול" ובה דן עם חברי פאנל ואורחים על המתרחש בתוכנית. בן המשיך להיות חבר פאנל גם בתוכנית "שלום האח הגדול" הבאה, כאשר זו שבה ללוות גם את העונה השלישית, בהנחיית גואל פינטו, והמשיך בתפקידו כאשר פורמט התוכנית הפך ל"דיבור ישיר" וליווה באופן דומה את המתרחש בעולם התקשורת, הבידור והאקטואליה. במקביל הופיע כחבר פאנל בתוכנית "בוא נדבר על זה", בערוץ 2, בהנחיית עמנואל רוזן, שעסקה בעיקרה בפולמוסים פוליטיים. ביוני 2011 הופסקה השתתפותו בשני הפאנלים ב"קשת", בעקבות התבטאויות הומופוביות חריפות, אך בשנת 2014 חזר לפאנל התוכנית "דיבור ישיר" לאחר שהתוכנית שבה מהפגרה אליה יצאה בשנת 2012.
עמדותיו
כמה וכמה כתבות טלוויזיה וסרטי טלוויזיה עסקו בו: בין השאר, כתבה של עמנואל רוזן באולפן שישי של יאיר לפיד (בימי האח הגדול); כתבה של מיכאל לב-טוב ב"יומן" הערוץ הראשון עם הופעת ספר שיריו "שירים חדשים" ב-1987; הסרט "מי אתה באמת מנחם בן?" ששודר בערוץ 2 כמה חודשים לאחר תום עונת "האח הגדול" ב-2009; כמו כן הופיע בסדרה "בילי בדרכים" של בילי מוסקונה-לרמן ב-1993.
רנו קרוול
היסטוריה
ב-1968, השנה האחרונה לייצור הקרוול, נמכרו 1,438 יחידות והייצור הופסק.
הקבינט של ארצות הברית בממשל הארי טרומן
הרכב הקבינט
בשנת 1947, בעקבות חקיקת חוק הביטחון הלאומי, נגרעו מהקבינט תפקידי מזכיר המלחמה (שהוחלף על ידי תפקידי מזכירי הצבא וחיל האוויר) ומזכיר הצי, ותחתיהם צורף לקבינט נושא תפקיד חדש – מזכיר ההגנה.
מונומנט רשום
ישנה רשימת קריטריונים מוגדרת שלפיהם מוחלט האם לצרף מונומנט כלשהו לרשימה. הרישום מקנה הגנה חוקתית נוקשה יותר כיוון שלא ניתן יותר לבצע שינויים משמעותיים באתר המוכרז ללא קבלת הסכמה מיוחדת מראש ממזכירת המדינה. גרימת נזק למונומנט רשום היא עבירה פלילית. בין התנאים השונים הנלקחים בחשבון בעת ההכרזה ניתן למנות את משך קיומו, מידת הנדירות שלו, עד כמה הוא מייצג את התקופה שלו, האם יש עליו איומים כלשהם, האם הוא מהווה חלק מקבוצת מונומנטים בעלי מאפיינים משותפים וכדומה.
המבורג טאוורס
המבורג טאוורס (בגרמנית: Hamburg Towers) היא קבוצת כדורסל מקצועית מהמבורג, גרמניה. המשחקת בבונדסליגה הגרמנית, לאחר שעלתה מהליגה השנייה ב-2019.
החשוד האחרון
תקציר העלילה
רב פקד דני ברזניץ (שמיל בן ארי) עובד שנים רבות כחוקר בתנת משטרה במחוז תל אביב. המפקד היוצא סנ"צ שם טוב (מארק רוזנבאום) מרוצה מתפקודו ורוצה לקדמו בתפקיד אך הוא מסרב. שם טוב מבחין שהוא נמצא בלחץ נפשי אך ברזניץ אומר שהכל אצלו בסדר.
הר אסקין
מקור השם
אסקין חקרה אזורים שונים באנטארקטיקה בין השנים 2000–1970 ובהם: חצי האי האנטארקטי, איי שטלנד הדרומיים, ארץ ויקטוריה, וההרים הטראנס-אנטארקטיים (האזור בו נמצא הר אסקין).
אהרן גימאני
ביוגרפיה
סיים את לימודיו לתואר ראשון, לתואר שני ולתואר שלישי באוניברסיטת בר-אילן, במחלקה לתולדות עם ישראל (כל התארים) ובמחלקה לתנ"ך (תואר ראשון).
לקראת הבחירות לכנסת התשע עשרה התמודד בבחירות המקדימות במפלגת הבית היהודי ושובץ במקום ה-24 ברשימתה לכנסת. הרשימה זכתה ב-12 מנדטים והוא לא נכנס לכנסת.
פעילותו
תחומי התמחותו המדעיים הם תורת ארץ ישראל במאה ה-16, חקר שמות וכינויים בגניזה הקהירית ובקהילות ישראל, הקולופונים בכתבי-יד תימניים, כתובות וגיטין תימניים, חקר קהילות ויישובי היהודים בתימן.
מגפת הקורונה בממלכה המאוחדת
התפשטות המגפה
ב-27 במרץ דווח כי ראש ממשלת בריטניה, בוריס ג'ונסון, נדבק ואובחן כחולה בנגיף הקורונה, וכי הוא נכנס לבידוד בדאונינג 10. מספר שעות לאחר מכן, דווח כי גם שר הבריאות הבריטי, מאט הנקוק, נדבק בנגיף הקורונה. בראשית אפריל התפטרה הממונה על מערכת הבריאות בסקוטלנד, לאחר שתועדה פעמיים מפירה את הנחיות הבריאות.
ב-5 באפריל דווח כי ראש ממשלת בריטניה, בוריס ג'ונסון פונה לבית החולים לטובת בדיקות רפואיות לאחר שחווה סימפטומים של נגיף הקורונה שבו אובחן כחולה ב-27 במרץ. גורם בדאונינג 10 אמר כי מדובר באמצעי זהירות כחלק מהטיפול שמקבל ג'ונסון מאז אובחן כחולה.
ב-6 באפריל דווח על הידרדרות במצבו של ראש ממשלת בריטניה, בוריס ג'ונסון וכי הוא נלקח לטיפול נמרץ. ג'ונסון סבל מקשיי נשימה, וקיבל טיפול בחמצן. ראש הממשלה ביקש משר החוץ דומיניק ראב למלא את מקומו.
בניגוד לצרפת ולמדינות רבות אחרות באירופה, בבריטניה לא פורסמה בסוף אפריל "אסטרטגיית יציאה" מהסגר. ג'ונסון אמר כי לא יהיה מוכן להסתכן בהקלות מוקדמות מדי שעלולות להביא גל שני של התפרצות. המדינה, הוא אמר בנאום ראשון מאז שאושפז בבית חולים ושוחרר, נמצאת ב"סיכון הגבוה ביותר" בשלב זה, אף שהיא יוצאת כעת מ"השלב הראשון של המשבר".
כעבור עשרה ימים, היו יותר חולים מאושפזים בבתי החולים מאשר בשיא בגל הראשון. התמותה היומית לא הגיעה לשיא בעת ההיא. היו מקומות בממלכה שאנשים טופלו באמבולנסים מפאת חוסר מקום בטיפול נמרץ. למחרת נוספו מגבלות באזורים 78 אחוז מהתושבי אנגליה היו בסגר. ברוב אנגליה, בתי הספר היסודיים נשארו פתוחים.
שינוי גישת הממשלה הבריטית: מרעיון "חסינות העדר" לצעדים חריפים
כאשר התחיל משבר הקורונה, הרעיון המרכזי שעמד בתוכנית של הממשלה הבריטית למיגור המגפה היה "חסינות העדר": הממשלה הבריטית שקלה, מתוך הבנה שאי אפשר יהיה למגר את הנגיף בקרוב, לאפשר לרוב האוכלוסייה להידבק בנגיף הקורונה, וכך לפתח חסינות לו לקראת התפרצויות נוספות שלו שצפויות בעתיד. במסגרת התוכנית הזו, הכוונה היא להשקיע מאמץ מיוחד בהגנה על האוכלוסיות הפגיעות ביותר לנגיף, כגון קשישים ובעלי מחלות רקע, אבל להשאיר לגופם של שאר הבריטים, הצעירים יותר והבריאים, לנצח את הנגיף בעצמו.
בנוסף, הנתונים בבריטניה צפו כי אם הממשל הבריטי ימשיך במדיניות הנוכחית, עד 80 אחוזים מהאוכלוסייה צפויים להידבק בנגיף במהלך 12 החודשים הקרובים, ועד 15 אחוזים (7.9 מיליון איש) עשויים להזדקק לאשפוז. הנתונים שמגיעים מסין דווחו כי בקרב בני 70 עד 79, שיעור המתים מהנגיף עומד על 8 אחוזים, ועולה ל-14.8 אחוזים בקרב בני 80 ומעלה. הערכות אלו גרסו כי בקצב ההתפשטות הנוכחי, מספר מקרי המוות במדינה היה יכול לנוע בין 80 אלף לחצי מיליון.
צעדים כלכליים
באוקטובר, הודיע ג'ונסון שתוארך את תוקפה של תוכנית הסובסידיות שגובשה לתקופת הקורונה, ושבמסגרתה מוודאת הממשלה שעובדים המוּצאים לחל"ת בשל ההגבלות מקבלים 80% משכרם. היא החלה במרץ ובשיא המשבר ניתן במסגרת התוכנית סיוע ל-8.9 מיליון איש שאיבדו את עבודתם.
אהרון פרנקל
ביוגרפיה
פרנקל הוא יזם עסקי ומשקיע בינלאומי רב תחומי, חובב ים ושיט, אמנות ועיצוב פנים ובעל אוספי אמנות רבים. הוא דובר שפות רבות ובהן עברית, אנגלית, רוסית, גרמנית, פולנית ויידיש.
איב (מחוז)
לפני עליית רוב יהודי תימן לארץ (בין השנים 1882-1950) גרו במחוז זה כמה אלפי יהודים, בפרט בעיירות ג'יבלה וירים ובכפרי המחוז. בניגוד לרוב מחוזות תימן בהם נאסר על היהודים להחזיק בבעלות על קרקע - במחוז איב (שנקרא אז מחוז בעדאן - על שם הרמה הגבוהה במרכז המחוז) הורשו היהודים להחזיק בקרקעות ולפתח בהן חקלאות. רוב יהודי המחוז אכן התפרנסו מגידולים חקלאיים.
חרס
סוגי חרס
מוצר העשוי חומר חרסיתי הנשרף בטמפרטורה של 600–800 מעלות צלזיוס ואינו עובר שום טיפול נוסף, חוץ מעיטור חיצוני, קרוי בפשטות "חרס", זהו הסוג הנפוץ ביותר, והוא אינו אטום לנוזלים. תכונה אחרונה זו היוותה בעיה בתקופות קדומות.
רעידת האדמה והצונאמי באוקיינוס ההודי (2004)
נסיבות היווצרות הצונאמי
גלי הצונאמי נוצרו כתוצאה מתנועה של שני לוחות טקטוניים בקליפת כדור הארץ זה לקראת זה באזור הפחתה. הלוח האירו-אסיאתי, שהלוח ההודי נכנס מתחתיו כבר עידן ארוך, והיה נתון בשל כך בלחץ כבד, זז כלפי מעלה ושחרר אנרגיה רבה עם פריקת הלחץ שנוצר ביניהם. תזוזה זו של הלוח העליון כלפי מעלה שחבטה במים, גרמה לגל סייסמי רב עוצמה במים, שהחל לנוע לכמה כיוונים. מאחר שרעידת האדמה אירעה באגן ימי הסגור משלושה עברים, מפרץ בנגל, הגל לא היה יכול להתפרס ולהיחלש אלא רק לנוע במהירות הולכת וגוברת אל עבר החופים, עד כדי 930 קמ"ש במקומות מסוימים. כמו כן עוצמת ההרס הוגברה בשל העובדה שקרקעית האוקיינוס ההודי שטוחה יחסית ולכן לא האטה את גלי הצונאמי, וכמו כן כמעט ואין באוקיינוס ההודי מדף יבשתי שיכול היה להקטין משמעותית את עוצמת גלי הצונאמי ואת ההרס שנגרם מהם.
קול פארק
היסטוריה
הפארק היה ממוקם בעבר בשטחי נחלתה של משפחת גרגורי. בית קוּל (Coole House), נבנה במיוחד בעבור רוברט גרגורי. ב-1880, נינו של רוברט, ויליאם הנרי גרגורי, נישא לאיזבלה אוגוסטה פרסה, הלא היא ליידי אוגוסטה גרגורי. בגן מוקף החומה, נמצא עץ "חותם" (אשוח אירופי), אשר עליו חקוקים ראשי התיבות של שמם של רבים מן האישים המובילים של התחייה הספרותית האירית, אשר היו מידידיה האישיים של גרגורי. ביניהם ניתן למנות את ויליאם בטלר ייטס, אדוארד מרטין, ג'ורג' ברנרד שו, ג'ון מילינגטון סינג ואת שון או'קייסי. ייטס קיבל את ההשראה לכתיבת שירו "ברבורי הפרא שבקוּל" (The Wild Swans At Coole), מהברבורים ששטו בטורלוך המקומי, האגם ששוכן בתחומי הפארק. ביתו של ייטס, ת'ור בלילי היה מרוחק רק שלושה מילין מהפארק; ייטס אף כתב את השיר "קול פארק, 1929", שיר המתאר את הפארק כסמל לתחייה הספרותית האירית:
סנטה מריה (ספינה)
היסטוריה ונתונים
הספינה נבנתה בגליסיה, בצפון-מערב ספרד ושימשה כספינת סוחר בבעלותו של חואן דה לה קוסה (Juan de la Cosa). במהלך ההפלגה שימש קולומבוס כרב חובל. הקצין הראשון היה בעל הספינה, חואן דה לה קוסה. בנוסף שירתו על כלי השיט עוד 40 איש.
דגמים והנצחה
איור של הספינה נמצא על סמלי המדינות איי הבהאמה, גרנדה וטרינידד וטובגו.
ראש ממשלת ישראל
סמכויותיו ותפקידיו של ראש הממשלה
ראש הממשלה מרכיב את רשימת השרים של הממשלה ומגיש אותה לאישור הכנסת. ראש הממשלה מנהל את ישיבות הממשלה ואת עבודת הממשלה בכלל. הוא ממלא את מקומם של שרים שהתפטרו או שנבצר מהם למלא את תפקידם, הוא הקובע את העניינים שבהם תטפל הממשלה, והוא הנושא באחריות הראשית לתוצאות מדיניות הממשלה.
מינוי ראש הממשלה
ראש הממשלה חייב להיות חבר הכנסת (למעט בתקופה שבה הוא ממתין להחלפתו בידי ראש ממשלה חדש), אך השרים אינם חייבים להיות חברי הכנסת. מינוי של שר או שינוי בחלוקת הסמכויות בממשלה מחייבים הודעה לכנסת, אבל ראש הממשלה רשאי לפטר שר בלי אישור הכנסת.
ממלא מקום ראש הממשלה
בממשלת חילופים, ראש ממשלת ישראל החלופי הוא גם ממלא מקום ראש הממשלה.
ראש ממשלה בפועל
מאז קום המדינה היו שלושה מקרים בהם נדרש למנות ראש ממשלה בפועל:
שכר ומיסים
שכרם של ראש הממשלה והשרים נקבע בהחלטה של ועדת הכספים של הכנסת. נכון לשנת 2023 שכר היסוד של ראש הממשלה עומד על כ-64,797 ש"ח לחודש (ברוטו). שכר זה והתוספות הנלוות לו חייבים במיסים כשכרו של כל תושב ישראל.
תנאים נלווים נוספים
בנוסף לרשות ראש הממשלה עומדת מכונית שרד מדגם Audi A8 אשר מצוידת במערכת שמסוגלת לסנן גזים רעילים ובמערכת קשר אינטגרלית שמאפשרת ליושבי הרכב להינעל בתוכו. הרכב עמיד גם לירי של נשק קל ולמטעני צד, וכולל מיגונים מיוחדים לפי מפרט ישראלי ייחודי שהוכן בשב"כ.
סטטיסטיקה
החישובים שמוצגים בכתב מודגש ונטוי מתמשכים עד היום. [ לרענון לחצו כאן].
עמית אפשטיין
ביוגרפיה
במרץ 2020 עם פרוץ מגפת הקורונה עמית ניהל קריאטיבית את המהלך הדיגיטלי של סולן הפקות לדיגיטציה של מופע הפסטיגל ובכך הקימו אתר אינטראקטיבי לילדים ולנוער ששידר תוכן מקורי במשך 40 יום וזכה למאות אלפי צפיות ביום. בהמשך לאותה שנה מונה ליועץ הדיגיטלי של תיאטרון אורנה פורת, באותה השנה אף יזם את הפרויקט "100 שחקנים - תיאטרון בין האוזניים" המפיק קריאות מבוימות ומקלטות למחזות שייקספירים בשימוש עם טכנולוגיה ייחודית המדמה סאונד ב-8 ממדים. ב-2022 ביים, על פי יבגני אריה את ההצגה "רוזנקרנץ וגילדנשטרן מתים" בתיאטרון גשר.
פרידה בלינפנט
פעילויות בזמן המלחמה
בלינפנט הפכה לחברה טובה של האמן וילם ארונדאוס (Willem Arondeus), אחד ממנהיגי ארגון "Raad van Verzet" והומוסקסואל מוצהר, שלאחר מותו הוכר על ידי ׳יד ושם׳ כ׳חסיד אומות העולם׳. היא השתתפה באופן פעיל במחתרת ההולנדית, בעיקר על ידי זיוף מסמכים אישיים ליהודים. יחד עם ארונדאוס, היא הייתה חלק מקבוצת ההתנגדות CKC שארגנה וביצעה פיצוץ בבניין מרשם האוכלוסין באמסטרדם ב - 27 במרץ 1943, שהרס אלפי מסמכים והפריע למאמצי הנאצים להשוות מסמכים מזויפים עם מסמכים רשומים. קבוצת CKC הושמה תחת מעקב הגסטפו לאחר הפיגוע, ואילצה את בלינפנט וחבריה האחרים לרדת למחתרת. בעודה במסתור, בלינפנט שמעה על מעצרם והוצאתם להורג של חברי CKC אחרים, וביניהם אנדראוס. בלינפנט התחפשה לגבר וחיתה עם חברים למשך כ-6 חודשים לפני שאותרה על ידי הנאצים. לימים סיפרה, שהזהות שלה כגבר הייתה כה אמינה, עד שאפילו אמה לא זיהתה אותה ברחוב כשפגשה בה.
סורת א-סג'דה
תוכן הסורה
חלקה הראשון של הסורה עוסק בנושאים תאולוגיים, כפי שהם באים לידי ביטוי באסלאם. לאחר מחכן, מתארת הסורה שני סוגים של אנשים. הסוג הראשון מתוארים כאלו שסוגדים לאללה, בעוד הסוג השני מתוארים כאלו אשר מפנים את גבם לאותותיו. בסוף הפרק מוזכרים בני ישראל כדוגמה לאנשים שדבקים באל.
בשאר אל-אסד
מאבק הירושה
תקוות אלו התנפצו ב-21 בינואר 1994 כאשר באסל נהרג בתאונת דרכים. עתה הפנה אסד את מבטו אל בנו השני, בשאר. בעת התאונה שהה בשאר בלונדון, שם למד רפואת עיניים. הוא זומן במהירות לדמשק, ושם החל לקבל את תפקידיו של אחיו המנוח - הצטרף לאקדמיה הצבאית בעיר חומס, וקיבל דרגת קולונל (אלוף-משנה) בצבא סוריה בשנת 1999.
מאבקי כוח פנימיים
חרף זהירותו זו של בשאר, דומה כי הוא פועל באופן איטי, שיטתי וממושך להרחבת השפעתו בתוך המשטר. פרישתם של שר ההגנה הוותיק מוסטפא טלאס בשנת 2004 וסגן הנשיא עבד אל-חלים ח'דאם בשנת 2005, שניהם מנאמניו הוותיקים של אסד האב, מעידה על פניו כי אסד ערך "טיהור רך" במפלגת הבעת'. לאור זאת, ניתן לראות בו אחראי באופן אישי לקפאון במצב הפנימי, ולאי קידומן של הרפורמות.
מהפכת הארזים
מבוכה נוספת נגרמה למשטר הסורי כאשר בכירים סורים הואשמו במעורבות ברצח על ידי המשקיף הבינלאומי מכליס, אשר מונה לבדיקת הפרשה על ידי האומות המאוחדות. בסמוך לפרסום הדו"ח של מכליס, התאבד הבכיר הסורי ע'אזי כנעאן, ששימש כשר הפנים, וזאת לאחר שנחקר על ידי גורמי האו"ם.
שואה: סיפורה של משפחת וייס
תקציר העלילה
בני המשפחה הם:
בינתיים מחליט רודי לברוח למקום בו הנאצים לא ימצאו אותו ומשם יוכל לפעול נגדם. בנוסף יוסף מקבל צו בו הוא מצווה לעזוב את גרמניה ולחזור למולדתו פולין שם מתאחד עם אחיו משה. ברטה ואנה שנשארות לבד עוברת לגור בבית הוריה של כלת המשפחה אינגה. הוריה של אינגה לא מרוצים מכך שהם שוהים אצלם גם בשל הסיכון הכרוך בכך וגם בשל חוסר חיבתם כלפי יהודים ומבקשים מאינגה שתאמר להם לעזוב. אינגה מסרבת ומתעמתת איתם על כך. אנה שמבינה כי היא ואמה אינן רצויות שם עוזבת את הבית בסערת רגשות ובורחת החוצה. לרוע מזלה היא נתקלת ברחוב בשלושה פעילים נאצים שמגלים כי היא יהודייה ואונסים אותה באכזריות. עקב האונס מצב הנפשי של אנה מדרדר והיא מפסיקה לדבר ולתקשר עם הסביבה. גיסתה אינגה מנסה לעזור לה ולוקחת אותה לרופאה, זו ממליצה לשלוח אותו למוסד שיסייע לה ובפועל אנה נשלחת להשמדה יחד עם פגועי נפש ובעלי פיגור שכלי כחלק מתוכנית אותנסיה.
בגטו ורשה מתחילים המרד המזוין והמחתרת ובניהם משה מצליחה להבריח מספר פעמים את הכוחות הגרמנים שמנסים להיכנס לגטו אך הגרמנים מגיעים עם כוחות גדולים יותר בכל פעם. לבסוף כאשר המורדים נמצאים בבונקר הם מתחילים להרגיש כי הגרמנים מחדירים לתוכו גז ומבינים שהמצב אבוד. אנילביץ' יחד עם לוחמים נוספים מחליטים להישאר בבונקר ולהלחם עד למותם. משה ועוד קבוצת לוחמים מנסים להמלט אך נתפסים ביציאתם מהגטו ומוצאים להורג.
קבוצת הפרטיזנים של הדוד סשה מציבה מערב עם מוקשים לרכב עמוס בחיילים גרמנים אך הם מגלים את המוקש, מפוצצים אותו ורודפים אחרי הקבוצה במהלך המנוסה הלנה נורת ונהרגת ורודי נתפס על ידי הגרמנים ונשלח לסוביבור. בסוביבור מתחבר רודי לקבוצת שבויים סובייטים יהודים שמארגנים מרד ובריחה נועזים. רודי לוקח חלק פעיל במרד המוצלח ובורח מהמחנה. כאשר מפקד המרד אומר לו כי הם הולכים לכיוון הצבא האדום שאמור להיות לא רחוק מהם רודי מודיע להם שלא יצטרף אליהם וכי הוא הולך לחפש את משפחתו.
ביקורות והשפעה
הסדרה זכתה להתייחסות רבה והשפיעה רבות, בעיקר בזכות היותה גורם חשוב בפיתוח ושמירה על מודעות לשואה. בשידור המקורי בארצות הברית, צפו בסדרה כ-120 מיליון צופים, כאשר זו הפעם הראשונה בה הקהל האמריקאי ראה דרמה ארוכה על השואה שהציגה דמויות, קרבנות ואירועים, פרט לסרטים כמו "יומנה של אנה פרנק" (1959) ו"משפטי נירנברג" (1961). הסדרה קיבלה ביקורות חיוביות לצד ביקורות שליליות, בעיקר מניצולי השואה, בטענה שהיא משמשת כטריוויאליזציה של השואה. אלי ויזל, ניצול השואה, כתב בעיתון "הניו יורק טיימס" על הסדרה "[היא] לא נכונה, פוגענית וזולה: כהפקה בטלוויזיה, הסרט הוא עלבון לאלה שנספו ולאלה ששרדו".
הסדרה בישראל
לקראת סוף יולי 1978, פורסם בעיתון "דבר" שמליאת רשות השידור אישרה את שידור הסדרה בארץ, כאשר אחד עשר מחבריה הצביעו בעד, וחמישה נגד. במהלך המליאה, המשורר אבא קובנר טען שהסדרה יכולה להיות משודרת בישראל בתנאי שאין בה דבר שהוא בגדר חילול נושא השואה. כמו כן הוא הציע שלפני שידורה איש מרשות השידור יסביר את ההסתייגות שמעוררת הסדרה, ושבסיום שידורה ייערך עליה דיון בסגנון תוכנית הבוקר "השעה השלישית" - הצעתו לא התקבלה מפני שדיונים יכלו "לגלוש לאפיקים מלאכותיים". פרופסור אהרן הראל-פיש טען שלפי תגובות הסדרה שהגיעו מארצות הברית, יש בה "יסודות אלרגיים שאינם מתאימים לציבור הישראלי". בנוסף הוא הציע שצריך לאפשר לאנשי ציבור נוספים לצפות בסדרה לפני שידורה, כדי "למנוע שעורריה ציבורית" - הצעתו אינה התקבלה. דוד פדהצור הביע ביקורת על המליאה, בה אמר שהם קבעו את שידורה על סמך ביקורות ולא על סמך צפייה, בנוסף הוא כתב שמנכ"ל רשות השידור, יצחק לבני, ציין כי מספר מדינות מחכות להחלטת ישראל לגבי שידור הסדרה, לפני שהן משדרות אותה - משמע שידור הסדרה בארץ עשוי להעניק לה הכשר. ב-22 באוגוסט 1978, הוכרז בעיתון "דבר" שהסדרה תשודר בשלמותה בלי השמטות, כמו כן הוכרז שהיא תשודר בתוך שבועיים בחודש ספטמבר, כאשר ישודרו שני פרקים בשבוע, בשונה מהשידור בארצות הברית בה שודר פרק כל יום - הסיבה לכך היא שהייתה הרגשה ששידור רציף יום אחר יום יגרום לעומס כבד על קהל הצופים. עוד הוכרז, שלאחר שידור הסדרה ידברו על ההיבטים החינוכיים שלה במסגרות שונות ברדיו ובטלוויזיה, לרבות תוכניות הנוער.
תיאונים
תיאונימיה, חקר שמות אלוהיים, הוא ענף של אונומסטיקה; הוא עוזר בפיתוח הבנה של התפקוד וההשקפות החברתיות של אלים מסוימים ועשוי לעזור בהבנת מקורותיה של שפת החברה.
ניתוח תיאונים היה שימושי בהבנת הקשרים של שפות הודו-אירופיות, ואולי גם הדת שלהן. בכל השפות, ניתוח המקור האטימולוגי האפשרי של תיאונים יכול לשמש בסיס לתיאוריות על מקורו ההיסטורי. משמעויות מטאפיזיות ומיסטיות מובחנות גם בתיאונים, כמו בקבלה. מילים תיאוניות יכולות להופיע גם כשם או חלק משם עבור אדם, בעל חיים, דבר או מקום.
אמאדיס מגאולה
תוכן מפורט של הספר
גיבור הרומן הוא אמאדיס, שמכונה גם 'עלם הים', 'הקדורני היפה' ו-'אביר החרב הירוקה'. הוא פרי האהבהבים של פריון, מלכה המפורסם של צרפת ושל אליסן מחבל ברטניה, (Bretagne) שבצפון מזרחה של צרפת דהיום, (אשר באותם הימים הייתה שייכת לממלכת אנגליה). הוריו נוטשים אותו בילדותו ובעזרת דריולטה מניחים אותו בספינה קטנה עם טבעת וחרב, כחפצים מזהים. הספינה נסחפת לחופי אנגליה. התינוק נמצא בידי האביר גנדאלס, המכנה אותו 'עלם הים', ומביא אותו לחצר מלכי סקוטלנד. שם הוא עוטף אותו באהבה והוא מכיר את אוריאנה היפה, בתו של המלך. הילד סובל מרדיפת המכשף ארקלאוס, החותר תחת שלטונו של המלך. אבל הקוסמים אורגנדה ואלקיף שומרים עליו. אמאדיס גדל להיות עלם יפה, ואורגנדה מבשרת לאביו המאמץ שהוא יגדל להיות אביר אמיץ.
העלם מחליט לחפש את שורשיו, ואגב כך הוא עובר הרפתקאות הזויות, שתמיד הוא יוצא מהן עם ידו על העליונה, בעקבות שמירתה של אורגאנדה. אמאדיס מגן על ליסברט, מלך ברטניה, המצוי במלחמה עם קילדדנט מלך אירלנד ועם ענקים רבים, שהם בני בריתו. אבל ליסברט מתגלה ככפוי טובה, ועל כן אמאדיס נאלץ לעזוב את ברטניה. לאנגינס מלך סקוטלנד מביא אותו לחצרו. שם הוא עורך היכרות עם הנסיכה אוריאנה, בתו של ליסברט. השניים מתאהבים ונשבעים אמונים זה לזה; ואוריאנה נכנסת להריון. אמאדיס ממונה לאביר ויוצא להרפתקאות. הוא מנצח את אבייס הענק, אויבו של פריון. פריון מקבל אותו בחצרו, ותודות לטבעת שעל אצבעו, הוא מזהה את אמאדיס.
אמנם זה מצא את הוריו, אבל הוא ממשיך בהרפתקאותיו. קסם מחזיק אותו בארמונו של ארקלאוס, ואורגנדה משחררת אותו ממנו. יד המקרה גורמת לו להילם נגד אחיו גלאור, שבסופו של דבר הוא מזהה. מסתבר שלשני האחים חצי-אח, הוא פלורסטן נכדו של הרוזן מסלנדיה. אמאדיס ממשיך בהרפתקאותיו ויחדיו הם מצליחים להציל את ליסברט ובתו אוריאנה, המצויים אף הם תחת קסמו של ארקלאוס, ושוהים בארמון מכושף. כוחות על שובים את אמאדיס, שהוא עתה חסר-כל – ואוריאנה אהובתו מצילה אותו מהם. אבל רוחו ההרפתקנית של אמאדיס מביאה אותו לממלכת סובררדין, שבה הוא מתקבל יפה בידי המלכה הצעירה. אבל אמאדיס מתגעגע לאוריאנה, ומתאווה לשוב אליה. הוא עובר דרך 'האי היציב', היכן שנמצא 'ארמון המגנים' האגדי, שבו אבירים עוברים מבחנים קשים. אמאדיס נכנס לארמון ומשחרר את כל שבויו. הוא מקבל מכתב זועם מאוריאנה, שחושבת שהוא מאוהב בבריאולניה, ושאוסרת להופיע לפניה. נעצב, אמאדיס מתבודד ב'סלע-עני' (Pena Pobre), ושם הוא מכונה 'היפה הקודרני'.
הר אולדריץ' (אנטארקטיקה)
הר אולדריץ' (באנגלית: Mount Aldrich) הוא הר גדול ברכס בריטניה שבאנטארקטיקה.
חולות ראשון לציון
היסטוריה
בראשית שנות ה-60 הוחל בהקמת השפד"ן באזור.
דואר קרים
החברה נוצרה מתוך דואר קרים (Кримпошта) ודואר סבסטופול (Севастополь пошта), שני גופים בניהול מקומי שאוגדו לחברה אחת בבעלות פדרלית בדצמבר 2014. החברה נועדה במקור להתקיים רק לתקופת מעבר קצרה, ולאחר מכן להתמזג לדואר הרוסי, אך בפועל ממשיכה להתקיים כחברת בת של הדואר הרוסי.
תעלת קורינתוס
בשנות האלפיים עוברות בתעלה כ-11,000 אוניות בשנה בממוצע, בעיקר יאכטות וספינות תיירים. המספר המועט יחסית של כלי שיט העוברים בתעלה נובע מכך שרוחבה אינו גדול דיו למעבר אוניות משא מודרניות.
מבצע אבירי לב
מהלך הקרב
כשעתיים לפני תחילת תנועת חטיבה 14, ביצעה חטיבה 600 פעולת הסחה באזור "טלוויזיה".
גדוד 79 והכוח מגדוד 184 שהצליח לחצות את צומת "לכסיקון-טרטור", היו תחת לחץ מצרי כבד מצפון, מה גם שכל העת התקבלו ידיעות מודיעיניות, כי מתוכננת מתקפת-נגד של שריון מצרי. תוך כדי נסיגת גדוד 79 לאחור על מנת להתארגן עם גדוד 184, המג"ד נפצע והקמב"ץ נהרג, והסמג"ד לקח פיקוד על הגדוד. במהלך ההתארגנות, הצליחו הגדודים לפגוע במפקדת דיוויזיית השריון המצרית ולסכל את ההתקפה המצרית. בהמשך הכוח הישראלי התקדם לסגול 136 על מנת לפנות פצועים. פינוי הפצועים ארך זמן רב ונמשך עד לשעה 1:39.
2018 בספורט
גביע דייוויס
נבחרת גביע דייוויס של קרואטיה זכתה בגביע לאחר שניצחה בגמר את נבחרת גביע דייוויס של צרפת
ארצות הברית
גולדן סטייט ווריורס זוכה באליפות אחרי ניצחון 0-4 על קליבלנד קאבלירס. ג'יימס הארדן נבחר לMVP של סדרת הגמר.
תלוי באוויר
הסרט מתאר את חייו המקצועיים והאישיים של עובד בחברה המספקת שירותי פיטורים לחברות אחרות ברחבי ארצות הברית, ואת תפיסת עולמו של האיש שאינו נקשר לאף אחד ואין לו בית מוגדר. הסרט צולם בעיקר בסנט לואיס, מיזורי, שייצגה גם ערים נוספות שהופיעו בסרט, וגם בדטרויט, אומהה, לאס וגאס ומיאמי.
איגיון
יצירות איגיון
יצירת איגיון יכולה להיות ציור, מילה, משפט, שיר, בדיחה, סיפור או סרט. הרובד האיגיוני יכול להיות שימוש במילים מומצאות (כאלה שאין להן משמעות והן אינן קיימות בשפה), בצירוף מילים חסרות משמעות למשפטים חסרי משמעות, בבניית משפטים חסרי משמעות ממילים קיימות (המילים קיימות אך המשפטים אינם הגיוניים), או באוסף של משפטים, דימויים חזותיים או אירועים הגיוניים שמצטרפים להתרחשות בלתי הגיונית. במקרים רבים האיגיון משתמש בחרוזים, שהם דרך להוסיף יופי מבני ומנגינה שמהווים מסגרת לתוכן האיגיוני. האיגיון, כמו המטפורה, מחברים שני דימויים או יותר, מילוליים או חזותיים. המטפורה שעצם החיבור בין האלמנטים יוצר ערך מוסף למשמעות של כל אחד מהם, משמעות שלא הייתה שם קודם. לעומתה, האיגיון הוא חיבור של שני אלמנטים שיוצר ריק. הריק מביך את השומע או הצופה ולכן הוא יוצר את התדהמה או הצחוק. החיבור מפחית מהמשמעויות של כל אחד מהשלמים שחוברו.
הוצאת ארקהם האוס
תחת אוגוסט דרלת' ודונלד וואנדרי
הספר הודפס על ידי בית הדפוס של ג'ורג' בנטה מוויסקונסין במהדורה הכוללת 1,268 עותקים והכיל למעלה מ-550 עמודים, כשהוא כרוך בכריכה קשה ועטוף בעטיפה שאוירה בידי האמן וירג'יל פינלאי. הספר נמכר בצורה איטית אך יציבה. דרלת' היה סופר מצליח ובעל הכנסה אמידה מחוץ לעבודתו כסופר וכמפרסם, ויכל לקיים את העסק גם מבלי שירוויח כסף רב במהירות.
תלוי באוויר
השילוב בין שני מרכיבי הסרט
בעלילת הסרט משולבים שני נושאים זרים: הליכי פיטורים וזוגיות. מבקרת הקולנוע חן חדד עסקה במידת ההצלחה של שילוב זה:
אג'יאל - חטיבה ערבית בשומר הצעיר
היסטוריה
תנועת אג'יאל קמה כהמשך לתנועת הנוער ההיסטורית "הנוער הערבי החלוצי", שהוקמה ביזמת מפ"ם בראשית שנות החמישים. עם תום תקופת הממשל הצבאי, נחלשה משמעותית התנועה, ועד שנות השמונים התקיימה במתכונת מצומצמת כ"תנועת הנוער הערבית". בשנת 2004 התפרקה תנועת הנוער הערבית, ובשנת 2006 התקבלה החלטה משותפת לקיים את התנועה כחטיבה אוטונומית בתוך תנועת השומר הצעיר, כדי לאפשר קיום של תנועת נוער חילונית במגזר הערבי בישראל. הצפייה היא שכאשר תנועת אג'יאל תוכל לתפקד כתנועת נוער עצמאית - בעיקר מבחינת היקף החניכים הנדרש על פי משרד החינוך להגדרתה כתנועת נוער - היא תיפרד לדרכה העצמאית.
בסיס רעיוני
בשנת 2010 השתתפה החטיבה בועידה הארצית ה-17 של תנועת השומר הצעיר, בה הוגדרה אג'יאל מחדש כשותפה העיקרית של השומר הצעיר ליצירת בסיסים ערכיים לדיאלוג בין החברה היהודית לחברה הערבית בישראל.
יעל איכילוב
ביוגרפיה
איכילוב למדה לתואר ראשון בחוג לתורת הספרות הכללית, ובמקביל ללימודים ניהלה חנות של רשת סטימצקי. בשנים 1995–2003 עבדה כדוברת הוצאת "הספריה החדשה" בעריכת פרופ' מנחם פרי. היא לימדה דוברות, יח"צנות וספרות בחוג למו"לות בבית ברל, ובין השנים 2004–2006 כתבה ביקורות ספרות במוסף הספרים של עיתון "הארץ". כתבה טור הומוריסטי שבועי בעיתון "לאשה", והגישה מדי שבועיים פינה, בתוכנית הטלוויזיה "סיגליות" של סיגל שחמון, שבה המליצה על ספרים.
ליאור אנגלמן
ביוגרפיה
הרב אנגלמן נשוי ואב לחמישה, מתגורר בכפר סבא. לאחר מספר שנים בהן התגורר בגבעת זאב, חזר הרב לעיר הולדתו והקים בה ביחד עם גיסו הרב מוטי דשא את בית המדרש הקהילתי בעיר.
מירי בן-שמחון
חייה ושירתה
בן-שמחון נולדה במחנה מעבר בצרפת, כשהיו הוריה בדרכם ממרוקו לישראל, וגדלה בשכונת הקטמונים בירושלים. היא למדה ספרות עברית באוניברסיטה העברית ומשחק בבית צבי. עבדה במשרד פרסום, ערכה מדורים בעיתון "ירושלים" והייתה עורכת לשונית ומתרגמת במוסדות שונים.
סודות הקוסמים נחשפים
פרקה האחרון של התוכנית שודר בסוף שנת 2009
ליאורה
ליאורה פדלון סימון (נולדה בשם ליאורה פדלון ב־1970) היא זמרת ישראלית הידועה בשמה הפרטי בלבד כשם במה. ייצגה את ישראל באירוויזיון 1995 עם השיר "אמן".
ביוגרפיה
ליאורה נשואה בשנית ואם לשני ילדים ומתגוררת בעומר.
מוריס שוורץ
מותו
שוורץ נפטר מהתקף לב בבית החולים בלינסון פ"ת, ישראל . הוא אושפז חודש לפני כן ועבר מספר התקפים עד פטירתו. הוא נקבר בחלקת תיאטרון היידיש בבית הקברות מאונט היברון, בשכונת פלאשינג שברובע קווינס בעיר ניו יורק.
BP
החברה הוקמה ב-1908 בשם "חברת הנפט האנגלו-פרסית" (Anglo-Persian Oil Company) והייתה הראשונה לגלות נפט בכמויות מסחריות במזרח התיכון (איראן). בשנת 1935, עם הפיכתה של פרס לאיראן, הוסב שמה ל"חברת הנפט האנגלו-איראנית" (Anglo-Iranian Oil Company). בשנת 1954, בתום ניסיון כושל של הלאמת נפט על ידי מוסאדק, שונה שמה ל"חברת הנפט הבריטית" (The British Petroleum Company). ב-1998 התמזגה בריטיש פטרוליום עם חברת הנפט אמוקו (Amoco) ונקראה בשם BPAmoco עד שנת 2000, אז שונה שמה ל-BP והחברה אימצה את הססמה "Beyond Petroleum".
משנת 1954
בלחץ של ארצות הברית, החברה קיבלה בהכרעה את החברות בקונסורציום של חברות, שנוסד באוקטובר 1954, כדי להחזיר את הנפט האיראני לשוק הבינלאומי. היא התאגדה בלונדון כחברת החזקות "Iranian Oil Participants" (IOP). בריטיש פטרוליום הייתה מהחברות המייסדות של IOP והחזיקה בבעלות של 40% ממנה. כל חברי IOP הכירו בבעלות של חברת הנפט הלאומית האיראנית בנפט ובמתקנים באיראן, והתפקיד של IOP היה להפעיל ולנהל אותם. תאגיד IOP הסכים לחלוק רווחים על בסיס 50-50 עם איראן, "אך לא לפתוח את ספריה בפני מבקרי איראן או לאפשר לאיראנים להיכנס למועצת המנהלים". באיראן IOP המשיכה לפעול עד המהפכה האיסלאמית בשנת 1979. המשטר החדש של איתוללה חומייני החרים את כל נכסי החברה באיראן. על פי אתר האינטרנט של החברה: ניצחון המהפכה האיסלאמית ביטל את הסכם הקונסורציום משנת 1954 ואת כל התקנות הנוגעות לו. נטילת השלטון באיראן על ידי הרפובליקה האיסלאמית החדשה הובילה לנסיגת עובדים זרים מתעשיית הנפט של איראן, ואיראנים השתלטו על מלוא ענייניה.
נונאטאק דארנל
נונאטאק דארנל (באנגלית: Darnell Nunatak) הוא נונאטאק בולט המצוי בחלקו הדרום מערבי של רכס בריטניה שבאנטארקטיקה.
הנונאטאק ממוקם 7 קילומטרים צפונית מערבית להר ראמג'.
הנונאטאק ממוקם 44 קילומטרים דרומית מערבית מהר מקלינטוק.
גילברט אליוט-מארי-קינינמונד, רוזן מינטו הרביעי
המושל הכללי של קנדה
הלורד והליידי מינטו היו חובבי ספורט נלהבים וממועדון ההחלקה על הקרח שנקרא על שמם ושהוקם ב-1903, יצאו מחליקים מפורסמים רבים. שניהם הצטיינו בענף ספורט זה ואירחו מסיבות החלקה רבות במהלך שהותם בקנדה. בקיץ אהבה משפחת מינטו לרכוב על אופניים ולשחק בלקרוס. ב-1901 תרם הלורד מינטו את "גביע מינטו" ומינה נאמנים שידאגו להענקתו השנתית לנבחרת הגברים האלופה של קנדה בלקרוס. הוא אהב פעילות חוץ, דגל בשימור המשאבים הטבעיים וקידם את הקמתם של הפארקים הלאומיים.
בניין רשום
אנגליה וויילס
נכון ליולי 2009 יש כ-373,000 בניינים רשומים, מתוכם 343,000 (92%) בדרגה II, 20,500 (5.5%) בדרגה II* ו-9,300 (2.5%) בדרגה I. 45% מהבניינים מדרגה I הם כנסיות קהילתיות של הכנסייה האנגליקנית. ההערכה היא כי בפועל יש כחצי מיליון בניינים רשומים, כיוון שסעיף ברשימה יכול להתייחס ליותר מבניין אחד בפועל. בניינים שאינם בעלי חשיבות רבה עשויים להיכלל ברשימה במקרה שהם חלק מקבוצה שכן נכללת, כגון בניין הנמצא בכיכר עירונית.
סקוטלנד
קטגוריות הסיווג בסקוטלנד הן:
האמנה לחיסול הנשק הגרעיני
היסטוריה
הצעות לאמנה על איסור נשק גרעיני הופיעו לראשונה בעקבות ועידת סקירה של ה-NPT ב-2010, שבה דחו חמש המדינות החברות במועצת הביטחון של האו"ם ובעלות הזכות להחזיק נשק גרעיני - ארצות הברית, רוסיה, בריטניה, צרפת וסין - את הקריאות להתחיל של משא ומתן על אמנת נשק גרעיני מקיפה. תומכי פירוק הנשק שקלו לראשונה להתחיל בתהליך זה ללא מדינות אלו כ"נתיב קדימה". לאחר מכן, אמנה פחות טכנית שהתרכזה באיסור על נשק גרעיני נראתה כמטרה ריאלית יותר.
עיקרי האמנה
ההקדמה של האמנה מסבירה את המוטיבציה על ידי "ההשלכות הקטסטרופליות" של שימוש בנשק גרעיני, על ידי הסיכון לקיומם העצום, על ידי הסבל של ההיבאקושה (הקורבנות ששרדו מהפצצות האטום של הירושימה ונגסאקי) והקורבנות של ניסויים גרעיניים, על ידי "הקצב האיטי של פירוק נשק גרעיני" ועל ידי "ההסתמכות המתמשכת על נשק גרעיני בתפיסות צבאיות וביטחוניות" כמו הרתעה. היא מכירה ב"השפעה הבלתי מידתית של פעילות נשק גרעיני על עמים ילידים". הוא מבטא עמידה בחוק הקיים: מגילת האו"ם, המשפט ההומניטרי הבינלאומי, דיני זכויות האדם הבינלאומיים, החלטת האו"ם הראשונה שהתקבלה ב-24 בינואר 1946, ה-NPT, וכןהאמנה למניעת ניסויים גרעיניים. יתרה מזאת, מודגשת "הזכות הבלתי ניתנת לביטול" של שימוש בדרכי שלום באנרגיה גרעינית. לבסוף, גורמים חברתיים לשלום ופירוק נשק מוכרים: השתתפות של נשים וגברים כאחד, חינוך, מצפון ציבורי, "ארגונים בינלאומיים ואזוריים, ארגונים לא ממשלתיים, מנהיגים דתיים, פרלמנטרים, אקדמאים והיבאקושה".
מרדכי פריזיס
שיא הקריירה ואחריתו
ב-1936 הועבר לכרתים, שם שירת במנגנון ממשל החירום של הגנרל יואניס מֶטָאקְסָס. באוקטובר 1940, בפרוץ מלחמת איטליה–יוון, נמנה עם סגל הפיקוד הבכיר של אוגדת הרגלים ה-8 של הצבא היווני בדרגת קולונל והיה לקצין הבכיר ביותר מקרב בני הקהילה היהודית ביוון. פריזיס הוצב עם אוגדתו בגזרת אפירוס ולחם בראש כוחותיו נגד פלישת הכוחות האיטלקים. אוגדתו הצליחה לבלום את התקדמות האיטלקים לתוך שטחי יוון ובהמשך אף להדוף אותם לשטחי אלבניה, תוך שכוחותיו שובים מאות לוחמים איטלקים ומזנבים בצבא האיטלקי אל תוך אלבניה עצמה. ב-5 בדצמבר 1940 הופצצו הקווים הקדמיים של האוגדה ה-8 בידי מטוסי קרב איטלקיים ובהמשך החלה תקיפת כוחות רגלים איטלקיים. פריזיס שהיה מפקד הגזרה, הגיע לקווים הקדמיים של כוחותיו כשהוא רכוב על סוסו, ייצב את קו החזית ופעל להרגעת האנדרלמוסיה בקרב חייליו. בהמשך, הוביל את כוחותיו למתקפת נגד. רכיבתו על סוסו הפכה אותו למטרה בולטת והוא נפצע פצעי מוות מאש מקלעי מטוס איטלקי. לפי אחת הגרסאות אמר פריזיס את פסוק שמע ישראל בטרם מת מפצעיו.
האמנה לחיסול הנשק הגרעיני
עיקרי האמנה
על פי סעיפים 13–15, האמנה הייתה פתוחה לחתימה מ-20 בספטמבר 2017 במטה האו"ם בניו יורק. "האמנה תיכנס לתוקף 90 יום לאחר מסמך החמישים לאשרור, קבלה, אישור או הצטרפות".
חיידר עבד א-שאפי
ביוגרפיה
עם פלישת צה"ל לרצועת עזה ב-1956 מונה עבד א-שאפי לאחד מעשרת חברי המועצה העירונית, אך סירב לשבת בה בטענה כי השלטון המצרי עדיף לתושבי הרצועה מהשלטון הישראלי. לאחר נסיגת הכוחות הישראלים מונה על ידי המצרים לראש שירותי הרפואה ברצועה. במהלך כהונתו בתפקיד התיידד עם נשיא מצרים גמאל עבד אל נאצר. ב-1962 נבחר למועצה הפלסטינית המחוקקת בעזה, ובמסגרתה השתתף בקונגרס הפלסטיני הראשון שנערך במלון אינטרקונטיננטל (כיום מלון שבע הקשתות), בו הוכרז על הקמת אש"ף. א-שאפי הצטרף כחבר לוועד הפועל של אש"ף, והפך לאחת הדמויות המובילות של הארגון בעזה.
מקורמיק נגד הלורד אדבוקט
מקורמיק נגד הלורד אדבוקט הוא פסק דין שניתן בסקוטלנד בשנת 1953 בו נדונה שאלת זכותה של המלכה אליזבת השנייה להיקרא בשם זה מאחר שלא הייתה מלכה בשם "אליזבת" בסקוטלנד קודם למלכותה של אליזבת השנייה.
חבורה מושלמת
כל מנה של חבורה מושלמת היא מושלמת.
מקורמיק נגד הלורד אדבוקט
תיאור המקרה
התביעה הוגשה לבית המשפט של קסציות ונדחתה על ידי הערכאה הראשונה. ערעור לאינר האוס שנדון בפני השופטים הלורד תומאס קופר, הלורד קלרמונט והלורד ראסל מקורמיק השאיר את ההחלטה של הערכאה הראשונה על כנה.
בית המשפט קבע כי תוארה של אליזבת השנייה נכנס לתוקפו עוד קודם לחקיקת החוק האמור וכך התקבל בסקוטלנד בה אין חוק לעניין זה. בעוד שבאנגליה קיים העיקרון של ריבונות הפרלמנט - עיקרון שמקורו במשפט המקובל האנגלי, עיקרון זה לא קיים במשפט החוקתי הסקוטי. בעת איחוד הפרלמנטים בשנת 1707 שאב לתוכו הפרלמנט האנגלי את תכונות הפרלמנט הסקוטי, ומשכך שאב גם את "העדר הסמכות" לקבוע את שמו של המלך המולך בסקוטלנד.
השפעות פסק הדין
לפסק דין זה הייתה השפעה במהלך הדיונים שנערכו בבית הנבחרים הבריטי בשנת 1999 על הקמת הפרלמנט הסקוטי וסמכויות הפרלמנט הסקוטי. סמכויות הפרלמנט הסקוטי שהיו קודם לאיחוד הפרלמנטים הושבו בחלקם לפרלמנט הבריטי, אולם במהלך הדיונים בשאלה של העברת סמכויות מהפרלמנט המאוחד לפרלמנט הסקוטי החדש נדונה שאלת היקף הסמכויות שיועברו לו (כך למשל, יכולה להתעורר שאלה האם בסמכות הפרלמנט הסקוטי לקבוע את תארו של המלך, בדומה לפרלמנט הבריטי - סמכות שלא הייתה לו קודם לכן, ואם אכן בידיו הסמכות, ייתכן מצב שכל פרלמנט יקבע תואר שונה למלך).
בלבינוס
קורות חייו
מעט מאוד ידוע על קורות חיו של בלבינוס בטרם עלה לשלטון. הוא נולד ככל הנראה בשנת 178 למשפחת אצולה מבוססת שהעמידה פוליטיקאים ואנשי צבא רבים לאורך ההיסטוריה הרומאית. הוא היה, ככל הנראה, מכוהני סלי (Salii) של האל מרס. ההיסטוריון הרומי הרודיאנוס מאנטיוכיה טוען כי הוא היה מושל של מספר פרובינקיות וההיסטוריה אוגוסטה מונה 7 מהן, אך יש ספק לגבי הדיוק ההיסטורי שברשימה זו. בשנת 213 שימש כקונסול תחת שלטונו של הקיסר קרקלה, וכיהן בתפקיד זה עוד פעם נוספת לפני כן - בשנה לא ידועה.
בוב מנספילד
חייו
בחודש אוגוסט 2010, מנספילד השתלט על העמדה להנדסת חומרת התקנים לאחר התפטרותו של מארק פייפרמאסטר. למרות שאפל הודיעה ​​על פרישתו של בוב מנספילד ב-28 ביוני 2012, היא הודיעה ​ב-27 באוגוסט 2012 שמנספילד יישאר בחברה, ויעבוד על "פרויקטים עתידיים" ועם דיווחים למנכ"ל טים קוק. אפל הכריזה ב-29 באוקטובר 2012 כי מנספילד לקח על עצמו תפקיד חדש באפל כסגן נשיא בכיר לטכנולוגיה. כמו כן, בחברת אפל מנספילד אחראי לכל הקשור לרשת האלחוטית והתקשורת האלחוטית במכשירים של החברה.
מיקי פדרמן
ביוגרפיה
בשנת 1974 נגנב ממשרדו אוסף ציורים בשווי חצי מיליון ל"י.
יוהאן, מלך בוהמיה
ביוגרפיה
יוהאן, שסבל מיחס עוין מצד האצולה הצ'כית, ויתר על השלטון בבוהמיה והחל לנדוד ברחבי אירופה. ידוע כי הוא שהה בלוקסמבורג ובחצר המלוכה הצרפתית. במסעותיו הגיע לשלזיה, פולין, ליטא, טירול, צפון איטליה, ואביניון האפיפיורית. הוא היה יריבו של מלך פולין ולדיסלב הראשון, ותמך באבירים הטבטוניים במהלך מלחמתם בפולין בין 1326 ל-1332. בהמשך לחם שוב בפולין, אולם לאחר מכן שכנע את המלך קזימיר השלישי, יורשו של ולדיסלב, לוותר על תביעותיו בשלזיה בתמורה לכך שהוא יוותר על תביעתו לכתר הפולני.
בת החוואי (סרט, 1947)
לורטה יאנג זכתה בפרס אוסקר לשחקנית הטובה ביותר.
תקציר העלילה
קייטי הולסטרום (לורטה יאנג) גרה עם הוריה ושלושת אחיה בחווה חקלאית במערב התיכון של ארצות הברית. ההורים הם מהגרים משוודיה וקייטי מדברת במבטא שוודי. היא חסכה 75 דולר כדי ללמוד סיעוד בעיר המחוז. היא נפרדת ממשפחתה וצבע האסם, אדולף פטרי (ריס ויליאמס), מתנדב להסיע אותה. בדרך הוא מביים תקלה, גורם לתאונה קלה ונאלץ לשלם 75 דולר פצוי לנזק ולגרירה. קייטי מלווה לו את הכסף והוא מבטיח להחזיר. הם נשארים לישון בלילה במוטל ובבוקר הוא בורח. היא נאלצת לשלם את חובו ומגיעה לעיר בטרמפ. כאן הוא מסרב להחזיר לה את הכסף ומאיים כי אם תתלונן עליו הוא יאמר שהם שכבו ביחד בלילה...
מוחמד בן סלמאן אאל סעוד
שר ההגנה
ב-2015 הומלך אביו סלמאן, והלה מינה את מוחמד בן נאיף כיורש העצר. את מוחמד בנו מינה לשר ההגנה. הנהגת הכוחות המזוינים של ערב הסעודית ציפתה לשר לא פעלתן, אך בפועל הורה מוחמד בן סלמאן, זמן קצר לאחר מינויו, להתכונן למבצע התערבות צבאית במלחמת האזרחים בתימן. מבצע סופה נחרצת הוצא לפועל בידי הצבא הסעודי במרץ 2015 והחל מעורבות ממושכת במלחמת האזרחים בתימן. בעוד חיל האוויר המלכותי הסעודי (אשר נתמך בידי חיל האוויר של איחוד האמירויות הערביות) הנהיג את התקיפה האווירית, שולם לשכירי חרב סודאנים לנהל את המערכה הקרקעית במטרה למנוע את סיכונם של חיילים סעודים.
מצד אחד נועדה הפלישה לתימן למנוע דריסת רגל של איראן (בחסות החות'ים) לתוך דרום חצי האי ערב ומצד שני חיזקה הפעולה את מעמדו של מוחמד בן סלמאן כמנהיג פעלתן המוציא לפועל מהלכים במסגרת המאבק נגד איראן.
הוברטוס הייל
ביוגרפיה
הייל הצטרף ל-SPD ב-1988 והיה פעיל באדפים הסוציאליסטיים במפלגה. בשנים 1995–1998 היה עוזר פרלמנטרי של שניים מחברי הבונדסטאג. הייל נבחר לבונדסטאג בבחירות ב-1998. כשמפלגתו הובילה את הממשלה בשנים 1998–2005 (תחת הקאנצלר גרהרד שרדר) הייל היה חבר בוועדה לענייני כלכלה. בנוסף על כך, היה ממובילי הסיעה בבונדסטאג.
לקראת בחירות 2021, הייל נבחר להוביל את קמפיין ה-SPD בסקסוניה התחתונה. לאחר הבחירות, ההקנצלר החדש אולף שולץ הודיע כי הייל יישאר שר העבודה בקבינט החדש. זמן קצר לאחר מכן, הייל ביצע את החלטת הממשלה החדשה להעלות את שכר המינימום השעתי ל-12 אירו מאוקטובר 2022 ואילך. הוא גם האיץ את הנפקת אישורי ואשרות העבודה לכמה אלפי עובדי שדות תעופה זרים (בעיקר טורקים). זאת על מנת להקל על המחסור בכוח אדם במגזר התיירות לאחר מגפת הקורונה.
דאריו שימיץ'
קריירה
למרות שהקריירה שלו דעכה, המשיך שימיץ' להיות אחד משחקניה החשובים של נבחרת קרואטיה ואחד מעמודי הטווח שלה, ובמונדיאל 2002 הוא שיחק ב-2 מתוך 3 ממשחקי הנבחרת, כמו שנתיים לאחר מכן ביורו 2004. בטורנירים אלו קרואטיה לא עברה את שלב הבתים המוקדם. ב-2003 שימיץ' המשיך בעלייתו, וזכה עם מילאן בליגת האלופות, אך לאחר עונה זאת איבד שימיץ' את מקומו בהרכב ומיעט לשחק במדי הקבוצה. שימיץ' הצהיר שהוא רוצה לעזוב את הקבוצה, אך לאחר מספר שבועות, האריך את חוזהו במפתיע עד 2009, כאמור, הכסף הרב וגילו המתקדם והגבוה הכריעו אותו.
מייקל ואלקאניס
קריירת משחק
ואלקאניס, אוסטרלי ממוצא יווני, החל לשחק כדורגל כנער במועדון סאות' מלבורן, ולאחר מכן עלה לקבוצה הבוגרת. ב-1996 ואלקניס עבר לשחק בליגה היוונית, שם שיחק במדי היראקליס, לאריסה ואגיוס ניקולאוס. ב-2002 שב לאוסטרליה, ושיחק באדלייד סיטי, אדלייד אולימפיק ואדלייד יונייטד, כאשר באחרונה שיחק מ-2003 ועד לפרישתו ממשחק פעיל ב-2009.
קריירת אימון
לאחר שפרש ממשחק פעיל במדי אדלייד יונייטד, החל ואלקאניס לשמש כעוזר מאמן בקבוצת הנוער של המועדון, ולאחר מכן שימש כמאמנהּ הראשי. בינואר 2013, לאחר פיטוריו של מאמן קבוצת הבוגרים ג'ון קוסמינה, החליף אותו ואלקאניס כמאמן הראשי עד לתום העונה, ולאחר מכן שב לעמדת עוזר המאמן.
מרקו בלבול
קריירת אימון
בינואר 2012 מונה בלבול לעוזר מאמן פרטיזן בלגרד לאחר שאברהם גרנט מונה למאמן הקבוצה.
ניהול עצמי בחינוך
הספרות המקצועית בתחום "'בתי הספר בניהול עצמי"' אינה עוסקת בהתנתקות ממערכת החינוך אלא בהעברת סמכויות מהמשרד הממשלתי להנהלת בית הספר, המאפשרת טיפוח ייחודיות בית ספרית בהתאם לצורכי התלמיד ולציפיות ההורים והקהילה – כחלק ממדיניות כוללת הנקבעת בידי המשרד הממשלתי; לשון אחר: הסטת מרכז הכובד של קבלת החלטות ממוקד חיצוני למוקד פנימי. תהליך של ביזור סמכויות מנהליות וחינוכיות מן המרכז לפריפריה.
Don't Let Me Be Misunderstood
"Don't Let Me Be Misunderstood" הוא שיר שכתבו בני בנג'מין, הוראס אוט וסול מרקוס עבור הזמרת-יוצרת והפסנתרנית האמריקנית נינה סימון, שהקליטה את הגרסה הראשונה בשנת 1964.
הגרסה של הרכב Santa Esmeralda
גרסת דיסקו לשיר הוא ביצועה של להקת Santa Esmeralda, שלקחה את העיבוד של "החיות" והוסיפה לו כמה מקצבי דיסקו, פלמנקו ואלמנטים אחרים של קצב וקישוט לטיני, ביצוע זה הפך גם הוא ללהיט בסוף שנות השבעים. הגרסה שלהם לשיר שוחררה לראשונה בקיץ 1977 כאפוס של 16 דקות, שתפס צד שלם של אלבומם "Don't Let Me Be Misunderstood", אשר זכה לתפוצה עולמית גדולה יותר בזכות הלייבל שלהם באותה תקופה, " Casablanca Records" .
הגרסה של אלביס קוסטלו
השיר היה תוספת מאוחרת לאלבום; קוסטלו התכוון במקור להקליט את שירו " I Hope You're Happy Now", אך בעיות בגרון במהלך סיום ההקלטות מנעו ממנו לעשות זאת. בניגוד לרצונו של קוסטלו, חברת התקליטים האמריקאית שלו, קולומביה, התעקשה להוציא את השיר כסינגל הראשון של האלבום "King of America. הסינגל הגיע למקום ה-33 בבריטניה ולמספר 22 באירלנד, אך לא הופיע במצעד בארצות הברית. מרטין צ'ילטון מ"דיילי טלגרף" דירג את השיר כשירו ה-26 הטוב ביותר של קוסטלו מתוך 40.
גרסאות נוספות
אתר האינטרנט לחדשות בתחום המוזיקה, Stereogum סקר גרסאות כיסוי לשיר בשנת 2015, כולל ביצועים של ג'ו קוקר, קט סטיבנס (יוסוף אסלאם) ולנה דל ריי.
יוון במשחקים האולימפיים
יוון הייתה ביתם של המשחקים האולימפיים בעת העתיקה, ומסיבה זו הייתה בחירה טבעית להתחדשות המשחקים בשנת 1896. בשנה זו אירחה יוון את האולימפיאדה הראשונה בעת החדשה. יוון היא אחת מארבע המדינות היחידות (יחד עם אוסטרליה, בריטניה ושווייץ) שנטלו חלק בכל המשחקים האולימפיים שנערכו מאז. היא אירחה את המשחקים האולימפיים פעמיים: בפעם הראשונה ב-1896 את האולימפיאדה הראשונה, ובפעם השנייה ב-2004 את האולימפיאדה ה-28. בשני המקרים המשחקים נערכו באתונה, בירת יוון.
נוכח הרקע ההיסטורי של המשחקים, המסורת האולימפית העניקה ליוון מספר תפקידים סמליים במשחקים. בין היתר, הלפיד האולימפי מודלק באולימפיה של יוון, בה נפתח המסע המסתיים בהדלקתו באצטדיון האולימפי שמארח את המשחקים. בנוסף, מאז אולימפיאדת אמסטרדם (1928) הנוהג הוא כי המשלחת היוונית צועדת ראשונה בטקס הפתיחה.
עד מלחמת העולם השנייה
לאולימפיאדת פריז (1900) שלחו היוונים 3 ספורטאים בלבד (לעומת 169 שהשתתפו באתונה). הספורטאי הבולט במשלחת היה פאנאגיוטיס פאראסקוופולוס, שסיים במקום הרביעי בזריקת דיסקוס ובמקום החמישי בהדיפת כדור ברזל. באולימפיאדת סנט לואיס (1904) שבו היוונים וזכו במדליות. מרים המשקולות פריקלס קקוסיס זכה במדליית זהב וניקולאוס גאורגאנטאס זכה במדליית ארד. הישגים אלה הספיקו כדי שיוון תדורג במקום השמיני בטבלת המדליות. באולימפיאדת לונדון (1908) זכו היוונים ב-3 מדליות כסף. קונסטנטינוס ציקליטיראס זכה בשתיים מהן, בקפיצה לגובה מהמקום ובקפיצה לרוחק מהמקום. במדליה השלישית זכה מטיל הכידון מיכאיל דוריזאס. באולימפיאדת סטוקהולם (1912) זכה ציקליטיראס בשתי מדליות נוספות: מדליית זהב בקפיצה לרוחק מהמקום ומדליית ארד בקפיצה לגובה מהמקום.
לאולימפיאדת אנטוורפן (1920) שלחו היוונים משלחת בת 57 ספורטאים. נבחרת הקלעים זכתה במדליית כסף, המדליה היחידה לזכות המשלחת במשחקים. נבחרת הכדורגל ספגה את אחת התבוסות הגדולות ביותר שלה, כשהפסידה 9-0 לשוודיה. בארבע האולימפיאדות הבאות שנערכו עד מלחמת העולם השנייה לא זכה אף ספורטאי יווני במדליה אולימפית.
אולימפיאדת בייג'ינג (2008)
לוחם הטאקוונדו אלכסנדרוס ניקולאידיס זכה במדליית כסף שנייה ברציפות. החותר וסיליוס פולימרוס החליף בן זוג, ויחד עם דמטריוס מוגיוס שיפר את הישגו מאתונה וזכה במדליית כסף. קופצת המשולשת חריסופיי דווצי זכתה במדליית ארד אך זו נשללה ממנה ב-2016 בשל הרשעה באימרוץ. צוות שייטות היינגלינג זכו במדליית ארד. ספורטאים יוונים נוספים שבלטו בבייג'ינג כללו את החותר יואניס חריסטו (מקום רביעי במקצה היחידים), החותרות כריסי ביסקיצי ואלכסנדרה ציאבו (מקום שישי במקצה הזוגות), חותר הקאנו חריסטוס צאקמאקיס (מקום שביעי בסלאלום), האתלט פריקליס יאקובאקיס (מקום שמיני בריצת 400 מטר משוכות) והגולש ניקוס קקלמנאקיס (מקום שמיני בניל פרייד RS:X). נבחרת הכדורסל שוב הפסידה לארגנטינה ברבע הגמר, וסיימה בפעם השנייה ברציפות במקום החמישי.
אולימפיאדת לונדון (2012)
באולימפיאדת לונדון (2012) ירדו הישגי המשלחת היוונית עוד יותר, והיא צברה רק שתי מדליות ארד: הג'ודוקא איליאס איליאדיס (שהחליף קטגוריית משקל והתחרה בקטגוריה של עד 90 ק"ג) וצמד החותרות כריסטינה גיאזיצידו ואלכסנדרה ציאבו.
ספורטאים יוונים נוספים שרשמו הישגים נאים בלונדון כללו את השחיין ספירידון יאניוטיס (מקום רביעי בשחייה במים פתוחים ל-10 ק"מ), רביעיית החותרים (מקום רביעי), הסייפת וסיליקי ווגיוקה (מקום חמישי), המתעמל וסיליוס צולקידיס (מקום שישי בתרגיל המקבילים), השייט ביירון קוקלאניס (מקום שישי בדגם ניל פרייד RS:X), קונסטדינוס פיליפידיס (מקום שביעי בקפיצה במוט), ספירידון לבסיס (מקום שביעי בהטלת כידון) וצמד השחייניות הצורניות (מקום שמיני).
האשה שאתי
הוצאות מחודשות
ביוני 2009 הוצא האלבום יחד עם הקלטת ההופעה האחרונה במסע ההופעות שביצע ברוזה בהמשך לאלבום, במהדורה הכוללת 3 תקליטורים. ב-5 באוגוסט 2009 הופיע ברוזה בהופעה בהיכל התרבות "האשה שאתי - 25 שנים אחרי". בסיום המופע הוענק לברוזה עיטור כבוד מטעם מלך ספרד חואן קרלוס עבור פועלו הרב במוזיקה הספרדית ופועלו למען השלום.
פופיאנוס
מַרְקוּס קְלָאוּדִיוּס פּוּפֶּיָאנוּס מַקְסִימוּס (Marcus Clodius Pupienus Maximus Augustus) נבחר כקיסר משותף של רומא ביחד עם בלבינוס על ידי הסנאט בשנת 238. בשנה זו התגלע סכסוך בין הסנאט לבין הקיסר המכהן, מקסימינוס תראקוס, על רקע תמיכת הסנאט בגורדיאנוס הראשון ובנו גורדיאנוס השני שהכתירו עצמם לקיסרים בצפון אפריקה. הגורדיאנים נהרגו לאחר כחודש, אך תמיכת הסנאט בהם יצרה משבר בלתי ניתן לפתרון בינו לבין הקיסר, ולכן נבחרו פופיאנוס ובלבינוס על מנת להתעמת עם מקסימינוס תראקוס ולהדיחו מכסאו. הקיסרים החדשים, אף שהצליחו להתמודד בהצלחה עם מקסימינוס, לא זכו לנאמנותם של חיילי המשמר הפרטוריאני, שהיו מכתיריהם של קיסרים רבים, ונרצחו על ידיהם לאחר שלטון של כשלושה חודשים.
דמאסקיוס
חייו
דמאסקיוס שימש כ"דיאדוכוס" האחרון – ראשה האחרון של האקדמיה האתונאית עד סגירתה בשנת 529 על ידי הקיסר יוסטיניאנוס הראשון. בעקבות הסגירה, דמאסקיוס, יחד עם שישה מעמיתיו, ביקש מקלט, ככל הנראה בשנת 532, בחצרו של המלך הסאסאני ח'וסרו הראשון. הם מצאו את התנאים בלתי נסבלים, וכאשר בשנת 533 יוסטיניאנוס וח'וסרו סגרו הסכם שלום, נקבע כי יש לאפשר לפילוסופים לחזור. ההערכה היא כי דמאסקיוס חזר לאלכסנדריה ושם התמסר לכתיבת חיבוריו.
כתביו
שאר כתבי דמאסקיוס הם לרוב פירושים ליצירותיהם של אריסטו ואפלטון. הפרשנויות ששרדו הן:
מסילת הרכבת קרומפורד והיי פיק
בניית המסילה
פסי המסילה הונחה בצורה דמוית "בטן דג" על גושי אבן תומכים, כפי שהיה נהוג אז, ולא על קורות עץ כיוון שבקטעים השטוחים הסחורה אמורה הייתה להיות משונעת על ידי סוסים. בקטעים הללו נעשה שימוש במנועי קיטור נייחים, למעט הקטע המשופע האחרון שהגיע עד וולי ברידג', שהופעל על ידי סוסים. המנועים, הפסים וחלקי הברזל האחרים סופקו על ידי חברת באטרלי. המסע לאורך 53 הקילומטרים של המסילה נמשך בדרך כלל יומיים.
קאטינה
הפלגה (ינואר 1939)
האנייה נרכשה מסוחר אניות יווני בשם דווריס. צוותה מנה כ-10 איש, רב חובל, מלחים ואנשי תחזוקה, כולם יוונים. מפקד האנייה היה אמור להיות נתן קאלפוס, שליח בית"ר, שיגיע מארץ ישראל, אולם הוא נעצר על ידי הבריטים שליטי הארץ דאז. זאב ז'בוטינסקי, ראש בית"ר מינה את ד"ר ראובן זליק פאול, בן ה-27 מריגה, שהיה אמור להיות נוסע פשוט באוניה, למפקדה. הנוסעים היו יהודים מכל רחבי מזרח אירופה. הם התרכזו בברנו שבצ'כוסלובקיה ומשם הגיעו ברכבת, במסע בן יומיים, לקונסטנצה, עיר נמל רומנית.
נחיתה שנייה (מרץ 1939)
"קאטינה" חזרה לפיראוס.
נחיתה שלישית (אפריל 1939)
ב-23 באפריל הודיעו השלטונות הבריטים על גירוש "פאנגיאה קוניסטריו", יחד עם 176 המעפילים שעליה ויחד עם אסימי ומעפיליה. במחאה על הגירוש הצפוי של "פאנגיאה קוניסטריו" ושל אסימי ארגנו מועצת פועלי חיפה וההגנה שביתה כללית והפגנה רבת משתתפים בחיפה. במקרה של "פאנגיאה קוניסטריו", שהייתה במצב גרוע ובסכנת טביעה בים הפתוח ההפגנה עזרה והמעפילים שוחררו על חשבון מכסת הסרטיפיקטים. מעפילי אסימי גורשו.
הילטון האנוי
חלק קטן מהמבנה עדיין קיים ומשמש כמוזיאון, בו מושם דגש על התקופה הקולוניאלית.
דלפין דה ז'ירארדן
חייה
ב-1831 נישאה לאמיל דה ז'ירארדן, שהיה בעליו של העיתון היומי "לה פרס", מה שפתח בפניה אופקים ספרותיים חדשים. ב-1832 פרסמה את אוסף הסיפורים "סיפוריה של אישה זקנה לאחייניה", ב-1835 את הרומן "המרקיז מפונטנאז'" וב-1836 את הרומן "מקל ההליכה של אדון דה בלזאק".
בנק הפועלים
הקמת הבנק
ב-29 באוקטובר 1919, בישיבת הוועד הפועל הציוני, ביוזמת ברל כצנלסון (ואחרים) ובתמיכת ארתור רופין הוחלט על הקמת בנק שיתנהל על ידי הפועלים ולמענם. הוועידה הראשונה של הסתדרות העובדים העבריים בארץ ישראל אשררה החלטה של הוועידה השישית של הסתדרות פועלי יהודה בדבר הקמת מוסד כספי לענייני עבודה שיהיה בבעלות הסתדרויות הפועלים בארץ ישראל, וקבעה כי הבנק יעמוד לשרותן של כל קבוצות הפועלים המיוסדות על בסיס קואופרטיבי, בכל ענפי פעולתן.